Теппеев Хъызыр Алим и къуэр
Республикэм и щэнхабзэм и дежкIэ хэщIыныгъэшхуэщ сурэтыщI Iэзэ, Урысейм и Художникхэм я союзым хэт Теппеев Хъызыр Алим и къуэр дунейм зэрехыжар.
Теппеев Хъызыр 1956 гъэм дыгъэгъазэм и 1-м Бахъсэн районым хыхьэ Гундэлэн къуажэм къыщалъхуащ. Абы Репиным и цIэр зэри-хьэу живописымкIэ, скульп-турэмрэ архитектурэмкIэ Санкт-Петербург дэт къэрал институтыр къиухащ, академик Мыльниковым и мастерскойм и IэщIагъэм щы- хигъэхъуащ. Ар Урысейм и Художникхэм я союзым 1995 гъэм хагъэхьауэ щытащ.
Къэбэрдей-Балъкъэрым къигъэзэжа нэужь, абы къаруушхуэ ирихьэлIащ ухуэныгъэхэр монументальнэ живописым и IэмалхэмкIэ гъэщIэрэщIэным, апхуэдэу живописми емызэшы-жу елэжьащ. Теппеев Хъызыр и лэжьыгъэхэм ящыщу Къэбэрдей-Балъкъэрым, нэгъуэщI къэрал куэдым я музейхэм щахъумэхэр ди республикэм и художественнэ щэнхабзэм мыхьэ-нэшхуэ зиIэ и Iыхьэхэм ящыщщ.
Езыр щалъхуа Къэбэрдей-Балъкъэрыр Теппеев Хъызыр и творчествэм щIэщыгъуэу икIи удихьэхыу къыхощ. Сурэтыщым и лэжьыгъэ нэхъыфIхэм IупщIу щыболъагъу абы ди къуршхэм, езыр къызыхэкIа лъэпкъым и щэнхабзэм яхуиIэ лъагъуныгъэм и инагъыр.
2000 гъэм щыщIэдзауэ Теппеев Хъызыр Тыркум щылэжьащ икIи щыпсэуащ. Абы и творческэ студием и лъабжьэт урысей художественнэ хабзэхэр икIи студием къекIуалIэхэм я Iэзагъым хагъахъуэ къудейм къыщымынэу, абыхэм Урысейм и художественнэ щэнхабзэми куууэ щыгъуазэ зыхуащIырт. Теппеев Хъызыр и студием и художникхэм я лэжьыгъэхэр 2014 гъэм Париж щагъэлъэгъуауэ щытащ.
Дунейм ехыжа сурэтыщI Iэзэр дэ зэи тщыгъупщэнкъым.
Къэбэрдей-Балъкъэр Республикэм ЩэнхабзэмкIэ и министерствэ.
